ཉིན་ཤས་གོང་།མཚོ་སྔོན་ཞིང་ཆེན་དཔྱད་ཞིབ་འགོ་ཁྲིད་ཚོགས་ཆུང་གིས་སྣོད་བཅུད་སྲུང་སྐྱོང་གི་དཔྱད་ཞིབ་དམིགས་ཚད་ཡག་པོ་བསྒྲུབས་ནས།ས་གནས་ཁག་དང་ཚན་པ་ཁག་ལ་སྣོད་བཅུད་ཀྱི་དམར་ཐིག་དུས་དང་རྣམ་པ་ཀུན་ཏུ་ཡག་པོ་བསྲུངས་ནས་སྣོད་བཅུད་བདེ་འཇགས་སྲུང་ཡོལ་བརྟན་པོ་འཛུགས་རྒྱུའི་སྐུལ་འདེད་བཏང་བ་རེད།མཚོ་སྔོན་གྱིས་སྣོད་བཅུད་སྲུང་སྐྱོང་སྔོན་ལ་འཇོག་པའི་འདུ་ཤེས་ལྟར་སྤྱི་ཚོགས་དང་དཔལ་འབྱོར་འཕེལ་རྒྱས་ལ་སྐུལ་འདེད་གཏོང་བའི་བླང་བྱ་ཁག་མཐུན་སྦྱོར་བྱས་ནས་སྣོད་བཅུད་མ་ལག་སྲུང་སྐྱོང་སླར་གསོ་དང་།ཁོར་ཡུག་ཕྱོགས་བསྡུས་བཅོས་སྒྲིགསྣོད་བཅུད་དཔལ་འབྱོར་འཕེལ་རྒྱས།སྣོད་བཅུད་ཤེས་དཔལ་སྒྲིག་སྲོལ་སྒྱུར་བཅོས་སོགས་ཀྱི་གཙོ་གནད་ལས་དོན་མངོན་གསལ་དོད་པོ་ཡོང་བ་བྱས་ཐོག་སྣོད་བཅུད་ལས་གྲྭ་དང་།ནུས་རྒྱུ་བསྲི་ཚགས།བཙོག་འབུད་ཉུང་གཏོང་།ཁོར་ཡུག་བཅོས་སྒྲིགས་མཐོའི་མཛེས་སྡུག་ལྡན་པའི་གྲོང་གསེབ་འཛུགས་སྐྲུན་སོགས་ཀྱི་ནང་དོན་རིམ་ཁག་འགོ་ཁྲིད་ཚན་ཁག་དང་འགོ་ཁྲིད་ལས་བྱེད་པའི་ལོ་འཁོར་གྱི་དམིགས་ཚད་འགན་འཁྲིའིལས་རྗེསདཔྱད་ཞིབ་དམིགས་ཚད་ཁོངས་སུ་བཅུག་པ་དང་ཆབས་ཅིགཀྲོའུ་དང་རྫོང་དང་ཞིང་ཆེན་ཐད་གཏོགས་སྡེ་ཚན་ཁག་གཅིག་ལ་གཙང་གསུམ་ཆུ་འགོའི་རྒྱལ་ཁབ་སྤྱི་གླིང་སྒྲིག་སྲོལ་གྱི་ཚོད་ལྟའི་ལས་འགན་དོན་འཁྱོལ་བྱེད་པའི་དཔྱད་ཞིབ་ནང་དོན་ཡང་གསར་དུ་བསྣན་པ་དང་།སྣོད་བཅུད་སྲུང་སྐྱོང་དཔྱད་ཞིབ་ཀྱི་དམིགས་ཚད་དོན་ཚན་ཆེན་པོ་ནས་ཆུ་བེད་སྤྱོད་ཀྱི་བསྡོམས་འབོར་ཚོད་འཛིན་དང་།ཆུའི་སྤུས་ཚད་ལོན་པ།སྦགས་བཙོག་དངོས་རིགས་གཙོ་བོའི་སྤྱི་འབོར་ཚོད་འཛིན།གྲོང་ཁྱེར་གྱི་བཙོག་ཆུ་དང་འཚོ་བའི་གད་སྙིགས་གཙང་སེལ།ས་ནག་ཐང་བཅོས་སྒྲིགརྩྭ་ཐང་གི་གནོད་ལྡན་སྐྱེ་དངོས་འགོག་བཅོས།འདམ་ར་སྲུང་སྐྱོང་།རི་རྒྱ་བསྡམས་ནས་ནགས་གསོ་སོགས་དོན་ཚན་ལ་དབྱེ་ནས།ཞིང་ཆེན་རིམ་པའི་ཞིང་ལས་ཐོན་རྫས་ཐོན་སྐྱེད་ཁུལ་གཙོ་བོའི་རྫོངགྲོང་ཁྱེར་དང་ཆུསདང་གཙོ་གནད་སྣོད་བཅུད་ནུས་པའི་ཁུལ་གྱི་རྫོང་ཡི་དང་།བཟོ་ལས་ཀྱི་རིན་ཐང་འཕར་མ།གཏན་འཇགས་རྒྱུ་ནོར་ལ་མ་དངུལ་འཇོག་པ།ནོར་སྲིད་ཡོང་འབབ་བཅས་དཔྱད་ཞིབ་དམིགས་ཚད་བཞི་མེད་པར་བཟོས་ཏེ།ས་གནས་ཁག་དང་ཚན་པ་ཁག་གིས་སྣོད་བཅུད་སྲུང་སྐྱོང་ཡག་པོ་བྱ་རྒྱུར་སྐུལ་འདེད་བཏང་བ་རེད།